गुवाहाटी,सेप्तेम्बर  19  : सिलापतार आव बुख्रुबनाय जाथायखौ लानानै हमजानाय गुबै दायनिगिरि सुबद बिस्वास बिथांनो  1  बोसोर  6  दान बिजिरसालिआव नायबिजिरनानै मंगलबराव गुवाहाटी गोजौ बिजिरसालिआ बेयल होनानै हगारबाय ।निकिल भारत बेंगलि उदबास्टु सामान्य समिटि ( NiBBUSS ) नि आफादगिरि बिथांआ सिलापताराव थानाय दुलाराय आसाम फरायसा आफादनि मिरुखौ गावनि आफादनि सोदिरोमाफोरखौ लानानै थांनाय बोसोरनि  6  मार्च दानाव बुफायदोंमोन,जायनि जाहोनाव मोन्नै हारिनि गेजेराव हारिखौ लानानै हिंसायारि दाङाबाजि सोमजिदोंमोन ।